Werner Herzog

Werner Herzog (vlastným menom Werner Stipetić; * 5. september 1942, Mníchov, Nemecko) je nemecký filmový a operný režisér, producent, scenárista a spisovateľ. Známy je svojimi dokumentárnymi a hranými filmami, ktoré často zobrazujú zvláštne kultúrne fenomény ľudstva alebo sú venované jednotlivcom z minulosti so špecifickým osudom alebo charakterom.

 Biografia 
Narodil sa v Mníchove nemeckému otcovi Dieterovi Herzogovi a rakúskej matke Elisabeth Stipetić, ktorá mala chorvátske korene. Po odchode z Mníchova sa matka s deťmi stiahla do malej dediny Sachrang v Bavorsku, neďaleko od nemecko-rakúskych hraníc, kde Herzog vyrastal. Starý otec Rudolf Herzog bol pomerne známy znalec antickej gréčtiny a starogréckej literatúry. Ako dieťa zažil aj nedostatok a hlad. Až do presťahovania sa do Mníchova (ako 12-ročný) nevidel ani film, ani televízor. Už v puberte sa však rozhodol, že bude natáčať filmy, často podľa vlastných scenárov. Prvý scenár vytvoril ako 15-ročný. Počas stredoškolského štúdia v Mníchove pracoval v noci v oceliarni ako zvárač, by si zarobil na produkciu vlastných filmov. Na prvom z nich začal pracovať v roku 1961 ako 19-ročný.

Herzog neskôr študoval literatúru a históriu na univerzite v Mníchove a navštevoval aj filmový seminár na Duquesne University v Pittsburghu. Herzog sa objavil aj ako herec vo filmoch svojich kolegov (napr. vo filmoch Wima Wendersa Izba č. 666 alebo Tokyo-Ga). Okrem filmov režíroval v rokoch 1986 – 2000 niekoľko opier (Čarovná flauta, Fidelio, Lietajúci Holanďan, Tannhäuser). Začiatkom 90-tych rokov 20. storočia režíroval aj tri divadelné hry (v Berlíne, vo Viedni a v Rio de Janeiro). Je tiež autorom 12-tich kníh.

Herzog momentálne žije v Los AngelesHERZOG, W.: Každý za sebe a Bůh proti všem. Praha 2024, s. 261. a od roku 1999 je jeho treťou manželkou fotografka ruského pôvodu Lena Herzog.

 Filmová tvorba 
Od roku 1963 Herzog produkoval svoje krátke, dokumentárne a celovečerné hrané filmy vo vlastnej produkčnej spoločnosti (Werner Herzog Film Production; neskôr mu v produkcii filmov pomáhal mladší brat Lucki Herzog). Ako producent, scenárista a režisér má na svojom konce vyše 50 filmov. Medzi nimi je aj päť hraných filmov, v ktorých hral nemecký herec Klaus Kinski. Režisér často natáčal v extrémnych geografických či klimatických podmienkach, vystavujúc hercov skutočným útrapám, akým čelili protagonisti jeho filmov. Herzogove filmy niektorí kritici zaraďujú k novej nemeckej filmovej vlne, ktorá bola ovplyvnená francúzskou novou vlnou. Jeho filmy získali celý rad ocenení doma a v zahraničí.

Hrdinami Herzogových hraných filmov sú často výnimočné osobnosti, ľudia na okraji spoločnosti alebo zvláštni jednotlivci s výrazným charakterom či duševným postihnutím (najmä vo filmoch Aguirre, hnev boží, Fitzcarraldo a Zelená kobra).

 Filmografia (výber) 
 1967 – Signál k životu (Lebenszeichen)
 1970 – Fata Morgana
 1970 – Aj trpaslíci začínali ako malí (Auch Zwerge haben klein angefangen)
 1971 – Krajiny mlčania a temna" (Land des Schweigens und Dunkelheit")
 1972 – Aguirre, hnev boží (Aguirre, der Zorn Gottes)
 1974 – Každý za seba a Boh proti všetkým (Jeder für sich und Gott gegen alle, ocenený na MFF v Cannes)
 1976 – Sklenené srdce (Herz aus Glas)
 1977 – Stroszek
 1978 – Upír Nosferatu (Nosferatu, Phantom der Nacht)
 1979 – Vojcek (Woyzeck)
 1982 – Fitzcarraldo (cena za réžiu na MFF v Cannes)
 1984 – Kde snívajú zelení mravci (Wo die grünen Ameisen träumen)
 1987 – Zelená kobra (Cobra Verde)
 1991 – Výkrik z kameňa (Schrei aus Stein)
 1997 – Little Dieter Needs to Fly 
 1999 – Môj najmilší nepriateľ – Klaus Kinski (Mein liebster Feind – Klaus Kinski)
 2000 – Nepremožiteľný (Invincible)
 2002 – poviedka Ten Thousand Years Older v projekte Ďalších desať minút (Ten Minutes Older)
 2003 – Koleso času (Wheel of Time)  2005 – Grizzly Man 2006 – Rescue Dawn 2009 – Bad Lieutenant 2009 – My Son, My Son, What Have Ye Done 2010 – Jaskyňa zabudnutých snov (The Cave of Forgotten Dreams, 3D dokumentárny film)
 2015 – Kráľovná púšte (Queen of the Desert; životopisný o Gertrude Bell)
 2016 – Soľ a oheň (Salt and Fire)
 2019 – Family Romance, LLC Literárne dielo (v českom preklade)  
 Dobývání marnosti (český preklad 2022; denník z natáčania filmu Fitzcarraldo)
 Každý za sebe a Bůh proti všem (český preklad 2024; životné spomienky)

 Referencie 

 Iné projekty 

 Externé odkazy 





 Zdroj 
 ULLMAN MiroULLMAN, Peter: Sprievodca klubovým filmom.'' Bratislava : Asociácia slovenských filmových klubovSlovenský filmový ústav, 2003, s. 349351.

Kategória:Nemeckí filmoví režiséri
Kategória:Nemeckí režiséri dokumentárnych filmov
Kategória:Nemeckí filmoví herci
Kategória:Nemeckí spisovatelia
Kategória:Osobnosti z Mníchova